CELEX: E2005P0002
Language: el
Date: 2005-02-10 00:00:00
Title: Προσφυγή που ασκήθηκε στις 10 Φεβρουαρίου 2005 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας (Υπόθεση E-2/05)

19.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/27
            
         Προσφυγή που ασκήθηκε στις 10 Φεβρουαρίου 2005 από την Εποπτεύουσα Αρχή της ΕΖΕΣ κατά της Δημοκρατίας της Ισλανδίας
   (Υπόθεση E-2/05)
   (2005/C 117/08)
   Προσφυγή κατά της Δημοκρατίας της Ισλανδίας, ασκηθείσα ενώπιον του Δικαστηρίου της ΕΖΕΣ στις 10 Φεβρουαρίου 2005 από την Εποπτεύουσα Αρχή της ΕΖΕΣ, εκπροσωπούμενη από τους Niels Fenger και Bjørnar Alterskjær, Rue Belliard 35, B-1040 Brussels.
   Η προσφεύγουσα ισχυρίζεται ότι το Δικαστήριο πρέπει:
   
               1.
            
            
               Να δηλώσει ότι με τη μη κατάργηση και ανάκτηση εντός της ταχθείσας προθεσμίας της ενίσχυσης που χορηγήθηκε στο πλαίσιο φορολογικών καθεστώτων που κηρύχθηκαν ασυμβίβαστα με τη συμφωνία ΕΟΧ με την απόφαση αριθ. 21/04/COL, της 25ης Φεβρουαρίου 2004, η Δημοκρατία της Ισλανδίας παρέβη τις υποχρεώσεις της βάσει των άρθρων 2, 3 και 4 της εν λόγω απόφασης· και
            
         
               2.
            
            
               Να διατάξει τη Δημοκρατία της Ισλανδίας να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Το Μάρτιο του 1999, η Ισλανδία εξέδωσε το νόμο αριθ. 31/1999 για τις διεθνείς εμπορικές εταιρείες χωρίς να προβεί σε κοινοποίηση προς την Εποπτεύουσα Αρχή της ΕΖΕΣ· βλέπε άρθρο 1, παράγραφος 3, του πρωτοκόλλου 3 της συμφωνίας περί εποπτείας και Δικαστηρίου.
            
         
               —
            
            
               Στις 25 Φεβρουαρίου 2004, η Εποπτεύουσα Αρχή της ΕΖΕΣ εξέδωσε την απόφαση αριθ. 21/04/COL, διαπιστώνοντας ότι τα φορολογικά μέτρα του νόμου συνιστούσαν κρατική ενίσχυση σύμφωνα με το άρθρο 61, παράγραφος 1, της συμφωνίας ΕΟΧ, ότι η ενίσχυση ήταν παράνομη για διαδικαστικούς λόγους ελλείψει κοινοποίησης, καθώς και ασυμβίβαστη με τη συμφωνία ΕΟΧ.
            
         
               —
            
            
               Με την εφαρμογή του άρθρου 14 του μέρους II του πρωτοκόλλου 3 της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ κατέληξε στο συμπέρασμα ότι η ενίσχυση θα πρέπει να ανακτηθεί από τους δικαιούχους αρχής γενομένης από το οικονομικό έτος 1999.
            
         
               —
            
            
               Η Δημοκρατία της Ισλανδίας δεν συμμορφώθηκε με την απόφαση αριθ. 21/04/COL εντός της ταχθείσας προθεσμίας. Έτσι, η Εποπτεύουσα Αρχή της ΕΖΕΣ παρέπεμψε το θέμα στο Δικαστήριο ΕΖΕΣ σύμφωνα με το άρθρο 1, παράγραφος 2, δεύτερο εδάφιο, του μέρους I, του πρωτοκόλλου 3 της συμφωνίας περί εποπτείας και Δικαστηρίου.